આ પ્રસંગે હિન્દુ આચાર્યસભાના પ્રમુખ સ્વામી પરમાત્માનંદજીએ જણાવ્યું હતું કે, ભગવદ્ ગીતામાં ભગવાન શ્રીકૃષ્ણ કહે છે કે જ્યારે જ્યારે ધર્મની હાનિ થાય છે, ત્યારે ત્યારે હું ખુદ અવતાર ધરીને આવું છું. જ્યારે રાવણ પેદા થાય છે, જ્યારે હિરણ્ય કશ્યપ પેદા થાય છે ત્યારે ધર્મની સ્થાપના માટે ભગવાનને અવતાર ધરવાની જરૂર પડે છે. હાલ કલિયુગનું પ્રથમ ચરણ ચાલી રહ્યું છે. એટલે કે અધર્મનું પ્રથમ ચરણ છે ત્યારે ભગવાન પોતાની વિભૂતિનો અંશ જે ભગવાનને સમર્પિત હોય એવા સન્યાસીઓમાં છોડી દે છે. એટલે કે ઈશ્ર્વર પોતાના અંશ રૂપે શિવાનંદસ્વામી અને સ્વામી ચિદાનંદ જેવા સંન્યાસીઓને પૃથ્વી પર મોકલે છે.